Татарстан Республикасы Юстиция министрлыгында 2013 елның 7 августында теркәлде, № 1964 
Татарстан Республикасы Җир һәм мөлкәт мөнәсәбәтләре министрлыгы
БОЕРЫК
16.07.2013 			        Казан ш. 			№ 2179-р
Татарстан Республикасы казна милке булган, үзләре биләгән торакларын Россия Федерациясе гражданнары милкенә тапшыру буенча дәүләт хезмәте күрсәтүнең административ регламентын раслау турында 
 1. Татарстан Республикасы казна милке булган, үзләре биләгән торакларын Россия Федерациясе гражданнары милкенә тапшыру буенча дәүләт хезмәте күрсәтүнең административ регламентын (алга таба – Регламент) (кушымта итеп бирелә) расларга.
2. Министр урынбасарларына, идарәләр начальникларына хезмәткәрләрне Регламент белән таныштыруны һәм аны тайпылышсыз үтәүне тәэмин итүне оештырырга. 
3. Бу боерыкның үтәлешен контрольдә тотуны министрның беренче урынбасары С.А.Демидовка йөкләргә. 

Министр 						А.К.ХАМАЕВ 

Татарстан Республикасы Җир һәм мөлкәт мөнәсәбәтләре министрлыгының 16.07.2013 ел, № 2179-р боерыгы белән расланды

Татарстан Республикасы казна милке булган, үзләре биләгән торакларын Россия Федерациясе гражданнары милкенә тапшыру буенча дәүләт хезмәте күрсәтүнең административ регламенты
1. Гомуми нигезләмәләр
1.1. Бу Регламент Татарстан Республикасы казна милке булган, үзләре биләгән торакларын Россия Федерациясе гражданнары милкенә тапшыру буенча дәүләт хезмәте күрсәтүнең (алга таба – дәүләт хезмәте күрсәтү) стандартын һәм тәртибен билгели. 
1.2. Дәүләт хезмәте алучылар: Татарстан Республикасы казна милке булып торган торакны социаль найм шартларында биләүче Россия Федерациясе гражданнары (алга таба – мөрәҗәгать итүче). 
1.3. Дәүләт хезмәте Татарстан Республикасы Җир һәм мөлкәт мөнәсәбәтләре министрлыгында (алга таба – Министрлык) күрсәтелә. 
1.3.1. Министрлыкның урнашу урыны: Казан ш., Вишневский ур., 26 й.
Министрлыкның эш графигы: шимбә һәм якшәмбедән тыш, көн саен. Дүшәмбе-пәнҗешәмбе 9.00 дән 18.00 сәгатькәчә; җомга – 9.00 дән 16.45 сәгатькәчә. Төшке аш вакыты – 11.45 тән 12.30 сәгатькәчә.
Мөрәҗәгать итүчеләр тарафыннан тапшырыла торган документларны кабул итү алдан язылып кую юлы белән “Гражданнарны кабул итү” кабинетында хәл ителә:
– һәр сишәмбедә 15.00 дән 17.00 сәгатькәчә (документлар кабул итү);
– һәр чәршәмбедә 9.30дан 11.30 сәгатькәчә (документлар кабул итү);
– һәр пәнҗешәмбедә 9.30 дан 11.30 сәгатькәчә ( документлар кабул итү);
– һәр җомгада 14.00 дән 16.00 сәгатькәчә (килешүләр бирү).
Кабул итүгә ____________ телефон аша язылырга.
Керү – пропуск һәм (яки) шәхесне раслаучы документ белән. 
Җәмәгать транспортында барырга: 
№ 1, 4, 25, 43 автобуслар белән – “Калинин” тукталышына кадәр; 
метро белән – “Суконка бистәсе” станциясенә кадәр. 
1.3.2. Министрлыкның Милек идарәсе күчемсез милек, торак-коммуналь һәм юл хуҗалыгы бүлегенең (алга таба – Бүлек) белешмәләр алу өчен телефоннары: 221-40-86, 221-40-28. 
1.3.3. Министрлыкның “Интернет” мәгълүмати-телекоммуникация челтәрендәге (алга таба – “Интернет” челтәре) рәсми сайты: http://mzio.tatarstan.ru.
Электрон почта адресы: mzio@tatar.ru.
1.3.4. Дәүләт хезмәте күрсәтү турында мәгълүмат алынырга мөмкин: 
1) Министрлык бүлмәләрендә мөрәҗәгать итүчеләр белән эшләү өчен урнаштырылган, дәүләт хезмәте турында визуаль һәм текстлы мәгълүматлардан торучы дәүләт хезмәте күрсәтү турында мәгълүмати стендлар аша;
2) Интернет челтәре аша: 
Министрлыкның “Интернет” мәгълүмат-телекоммуникация челтәрендәге рәсми сайтында (алга таба – Министрлыкның рәсми сайты) (http://mzio.tatarstan.ru);
Татарстан Республикасы Дәүләт һәм муниципаль хезмәт күрсәтүләр порталында (http://uslugi.tatar.ru);
Дәүләт һәм муниципаль хезмәт күрсәтүләрнең (вазыйфалар) бердәм порталында (http://www.gosuslugi.ru);
3) Министрлыкка телдән мөрәҗәгать иткәндә (шәхсән яки телефон аша);
4) Министрлыкка язмача мөрәҗәгать иткәндә (шул исәптән электрон документ рәвешендә). 
1.3.5. Дәүләт хезмәте күрсәтү мәсьәләләре буенча мәгълүмат Бүлек белгече тарафыннан Министрлыкның рәсми сайтына һәм Министрлыкның мөрәҗәгать итүчеләр белән эшләү өчен билгеләнгән мәгълүмати стендларында урнаштырыла. 
 1.4. Дәүләт хезмәте күрсәтү түбәндәге законнар һәм норматив-хокукый актлар нигезендә хәл ителә:
Россия Федерациясе Конституциясе (РФ законнар җыентыгы, 26.01.2009, № 4, 445 ст.);
Россия Федерациясе Торак кодексы (алга таба – РФ ТК) (РФ законнар җыентыгы, 03.01.2005, № 1 (1 кисәк), 14 ст.);
“Россия Федерациясендә торак фондын хосусыйлаштыру турында” 04.07.1991 ел, № 1541-1 Россия Федерациясе Законы (алга таба – 04.07.1991, № 1541-1 РФ Законы) (“Норматив актлар бюллетене”, № 1, 1992);
“Күчемсез милеккә һәм аның белән алыш-бирешләргә хокукларны дәүләт теркәвенә алу турында” 21 июль, 1997 ел, № 122-ФЗ Федераль закон (алга таба – № 122-ФЗ Федераль закон) (РФ законнар җыентыгы, 28.07.1997, № 30, 3594 ст.);
“Дәүләт һәм муниципаль хезмәтләр күрсәтүне оештыру турында” 27 июль, 2010 ел, № 210-ФЗ Федераль закон (РФ законнар җыентыгы, 02.08.2010, № 31, 4179 ст.);
Татарстан Республикасы Конституциясе (“Республика Татарстан”, №87-88, 30.04.2002);
 “Татарстан Республикасы Җир һәм мөлкәт мөнәсәбәтләре министрлыгы мәсьәләләре” 22.08.2007 ел, №407 Татарстан Республикасы Министрлар Кабинеты карары белән расланган Татарстан Республикасы Җир һәм мөлкәт мөнәсәбәтләре министрлыгы турында нигезләмә (алга таба – Нигезләмә) (Татарстан Республикасы Министрлар Кабинеты карарлары һәм боерыклары һәм республика башкарма хакимият органнарының норматив актлары җыентыгы, 03.10.2007, №37, 1379 ст.);
“Татарстан Республикасы дәүләт хакимияте башкарма органнары тарафыннан дәүләт хезмәтләре күрсәтүнең административ регламентларын эшләү һәм раслау тәртибен раслау һәм Татарстан Республикасы Министрлар Кабинетының аерым карарларына үзгәрешләр кертү турында” 02.11.2010 ел, № 880 Татарстан Республикасы Министрлар Кабинеты карары (алга таба – № 880 ТР МК карар) (Татарстан Республикасы Министрлар Кабинеты карарлары һәм боерыклары һәм республика башкарма хакимият органнарының норматив актлары җыентыгы, 08.12.2010, №46, 2144 ст.);
“Татарстан Республикасы дәүләт хакимияте башкарма органнары тарафыннан дәүләт хезмәтләре күрсәтү зарури һәм мәҗбүри булып торган һәм дәүләт хезмәтләре күрсәтүдә катнашучы оешмалар күрсәтә торган хезмәтләр исемлеген раслау турында” 13 август, 2011 ел, № 675 Татарстан Республикасы Министрлар Кабинеты карары (Татарстан Республикасы Министрлар Кабинеты карарлары һәм боерыклары һәм республика башкарма хакимият органнарының норматив актлары җыентыгы, 19.10.2011, № 39, 1928 ст.).
 
2. Дәүләт хезмәте күрсәтү стандарты
Дәүләт хезмәте күрсәтү стандартына таләпләр атамасы	Стандартка карата таләпләр эчтәлеге	Дәүләт хезмәте күрсәтүне яки таләпне билгеләүче норматив акт	
2.1.Дәүләт хезмәте атамасы	Татарстан Республикасы казна милке булган, үзләре биләгән торакларын Россия Федерациясе гражданнары милкенә тапшыру 
	РФ ҖК;
04.07.1991, № 1541-1 РФ Закон;
Нигезләмәнең 3.3.58 п.
	
2.2. Дәүләт хезмәтен турыдан-туры күрсәтүче башкарма хакимият органы атамасы	Татарстан Республикасы Җир һәм мөлкәт мөнәсәбәтләре министрлыгы 		
2.3. Дәүләт хезмәте күрсәтү нәтиҗәсен тасвирлау	Торакны гражданнар милкенә тапшыру турында Министрлык карары (алга таба – Министрлык карары)
Торакны гражданнар милкенә тапшыруга төзелгән килешү (алга таба – Килешү)
Торакны гражданнар милкенә бирүдән баш тарту
	РФ ҖК;
04.07.1991, № 1541-1 РФ Закон;
Нигезләмәнең 3.3.58 п.
	
2.4. Дәүләт хезмәте күрсәтү срогы	Дәүләт хезмәте күрсәтү гариза кергәннән соң ике ай эчендә хәл ителә	04.07.1991 ел, № 1541-1 РФ Законының 8 ст.	
2.5. Дәүләт хезмәте күрсәтү, шулай ук дәүләт хезмәте күрсәтү өчен кирәкле һәм мәҗбүри булып торган хезмәтләрне күрсәтү өчен закон яки башка норматив-хокукый актлар нигезендә мөрәҗәгать итүче тапшырырга тиешле кирәкле документларның тулы исемлеге	Дәүләт хезмәте алучы (мөрәҗәгать итүче торакны гражданнар милкенә тапшыру турында карар кабул итү өчен торакны гражданнар милкенә тапшыру турында гариза (№1 кушымта)1 гариза белән тапшыра:
1. 14 яшькә җиткән һәм аннан зуррак булган гаилә әгъзаларының паспорты (шәхесне раслаучы башка документлар).
2. Торакны наймга алып яшәүченең 14 яшькә җитмәгән балигъ булмаган гаиләсе әгъзаларының туу турында таныклыгы.
3. Гражданнарның торактан файдалануга хокукын раслаучы документ.
4. 1991 елның 4 июленнән башлап гражданнарның элеккеге даими яшәү урыннары турында йорт кенәгәсеннән өземтә (паспортта мондый мәгълүмат булмаган очракта).
5. Мөрәҗәгать итүченең Министрлыкка мөрәҗәгать итүенә кадәр күп дигәндә 30 көнгә алданрак бирелгән, хосусыйлаштырыла торган торакта гражданнарның теркәүгә алынганлыгы турында йорт кенәгәсеннән өземтә.
6. Россия Федерациясе субъектлары территориясендә гамәлдә булып килүче закон таләпләре нигезендә 2000 елның 1 гыйнварына кадәр Россия Федерациясе территориясендә күчемсез мөлкәткә милек хокукын теркәүне хәл иткән вәкаләтле орган тарафыннан бирелгән, элеккеге яшәү урыннарыннан бушлай хосусыйлаштыру хокукыннан файдаланмау турында белешмә (мөрәҗәгать итүче муниципаль берәмлек территориясендә яшәгән очракта – Казан ш. торакны хосусыйлаштыруда катнашмавы (катнашуы) турында “Казан шәһәре муниципаль торак программалары дирекциясе” муниципаль унитар предприятиесеннән белешмә.
7. Фәкать 14 яшькә кадәрге балигъ булмаган гражданнар, эшкә сәләтсез гражданнар яши торган торакны хосусыйлаштырганда – опекун, попечитель билгеләү турында карар, опекун таныклыгы күчермәсе, торакны хосусыйлаштыруга опека һәм попечительлек органнары рөхсәте.
8. Торакта фәкать 14тән 18 яшькә кадәрге балигъ булмаган гражданнар, эшкә сәләте чикләнгән гражданнар яшәгән очракта – опека һәм попечительлек органнарының торакны хосусыйлаштыруга ризалыгы, опекун таныклыгы күчермәсе.
9. Ышанычнамә буенча торакны гражданнар милкенә тапшыру турында гариза рәсмиләштерелгәндә, вәкаләтле зат паспорт (шәхесен раслаучы башка документ), нотариуста расланган ышанычнамә яки гамәлдәге закон нигезендә нотариуста расланганга тигезләштерелгән ышанычнамә тапшыра.
Торакны гражданнар милкенә тапшыру турында гаризага кушып бирелә торган документлар күчермәләре нотариуста расланган булырга мөмкин. Нотариуста расланган документлар күчермәләре булмаганда, түбәндәге документлар кабул итеп алынырга тиеш:
– дөреслеге оешма җитәкчесе яки вәкаләтле вазыйфаи зат имзасы һәм оешма мөһере белән расланган документлар күчермәләре;
– документның төп нөсхәсен күрсәткән очракта – расланмаган күчермәләр. Бу очракта документ күчермәсе документларны кабул итеп алучы зат тарафыннан төп нөсхәсе белән чагыштырыла.
Торакны наймга алып торучы гаиләсенең бер яки берничә әгъзасы торакны хосусыйлаштыруда катнашудан баш тартканда торакның хосусыйлаштыруга гариза (№ 2 кушымта яки нотариуста расланган ризалык яисә гамәлдәге закон нигезендә нотариуста расланганга тигезләштерелгән ризалык кәгазе тапшырыла. 	04.07.1991 ел, № 1541-1 РФ Законының 8 ст.	
2.6.Дәүләт хезмәте күрсәтү өчен кирәкле булган, дәүләт органнары, җирле үзидарә органнары һәм башка оешмалар карамагында булып, мөрәҗәгать итүче тапшыруга хокуклы булган документларның тулы исемлеге 	1. Күчемсез милеккә һәм алар белән алыш-бирешләргә хокукларның бердәм дәүләт реестрыннан өземтә (алга таба – ЕГРП):
– аерым затның күчемсез милек объектларына хокуклары турында;
– күчемсез милеккә хокукларның күчүе турында.
2. Торакның кадастр паспорты		
2.7. Дәүләт хезмәте күрсәтү өчен норматив-хокукый актларда күздә тотылган очракларда килештерергә тиешле (бу эшне дәүләт хезмәте күрсәтүче башкарма хакимият органы хәл итә) дәүләт хакимияте органнары һәм аларның структур подразделениеләре исемлеге 	Килештерү таләп ителми		
2.8. Дәүләт хезмәте күрсәтү өчен кирәкле документларны кабул итүдән баш тартуга нигезләрнең тулы исемлеге 	Гариза һәм аңа кушып бирелә торган документлар Бүлеккә турыдан-туры тапшырылганда:
1. Бу Регламентның 2.5 пунктында күрсәтелгән документларны тулысынча тапшырмау.
2. Гаризада һәм (яки) аңа кушылып бирелә торган документларда эчтәлекләрен дөрес аңламауга китергән һәм аңлатып бирелмәгән төзәтүләрнең, сызу-бозуларның булуы.
3. Бу Регламентның 1.2 пунктында күрсәтелмәгән затның дәүләт хезмәте алу өчен мөрәҗәгать итүе. 	04.07.1991 ел, № 1541-1 РФ Законы	
2.9. Дәүләт хезмәте күрсәтүне туктатып тору яки аннан баш тарту өчен нигезләрнең тулы исемлеге 	Дәүләт хезмәте күрсәтүне туктатып торуга нигезләр закон нигезендә күздә тотылмаган. 
Дәүләт хезмәте күрсәтүдән баш тартуга нигезләр: 
1. Мөрәҗәгать итүче тапшырган документларда ялган мәгълүматлар булу.
2. Тапшырылган документларның бу Регламентның 2.5 пунктында билгеләнгән таләпләргә туры килмәве.
3. Торакның:
авария хәлендә булуы;
тулай торак булуы.
4. Торакның “служебный” булып торуы.
5. Мөрәҗәгать итүченең элегрәк торакны хосусыйлаштыруда катнашкан булуы, РФ ТК 11 ст. күрсәтелгән очрактан тыш.
6. Торакның Татарстан Республикасы казнасы составына кермәве.
7. Торакның кадастр учетына алынмаган булуы. 	04.07.1991 ел, № 1541-1 РФ Законы	
2.10. Дәүләт хезмәте күрсәтү өчен дәүләт пошлинасы яки башка түләү алу тәртибе, күләме һәм нигезләре 	Дәүләт хезмәте бушлай күрсәтелә.	04.07.1991 ел, № 1541-1 РФ Законы	
2.11.Дәүләт хезмәте күрсәтү өчен кирәкле һәм мәҗбүри булып торган хезмәтләргә түләү алу тәртибе, күләме һәм нигезләре, мондый түләү күләмен исәпләү методикасы турында мәгълүматны кертеп 	Объектларны техник инвентарьлаштыруны һәм кадастр учетына алуны хәл итүче органнар өчен гамәлдә булып торган тарифлар нигезендә.

	№ 675 ТР МК карар	
2.12.Дәүләт хезмәте күрсәтү турында запрос тапшырганда һәм мондый хезмәт күрсәтүләрнең нәтиҗәсен алганда чиратта көтүнең максималь срогы 	Дәүләт хезмәте алучының (мөрәҗәгать итүче) кабул ителүне (хезмәт күрсәтү) һәм дәүләт хезмәте күрсәтү нәтиҗәсен алуны көтүенең максималь срогы 15 минуттан артмаска тиеш. 
Дәүләт хезмәте алучыларның аерым категорияләренә чират билгеләнмәгән. 		
2.13.Мөрәҗәгать итүченең дәүләт хезмәте күрсәтү турында запросын теркәү срогы 	Мөрәҗәгать алынганнан соң бер көн эчендә. 

2.14.Дәүләт хезмәте күрсәтелә торган бүләмләргә карата таләпләр	Мөрәҗәгать Министрлыкка түбәндәге адрес буенча тапшырыла (җибәрелә): 420043, Казан ш., Вишневский ур., 26 й.
Министрлыкта кабул итү урыны тәэмин ителгән: 
җилләткеч системасы; 
янгын сүндерү системасы;
мәгълүмати стендлар;
 документларны рәсмиләштерү өчен мебель;
Татарстан Республикасы Дәүләт интеграцияләнгән телекоммуникацияләр системасына тоташтырылган мәгълүмати киоск;
мәгълүмати стендлар белән.
Дәүләт хезмәте күпфункцияле үзәктә күрсәтелми.		
2.15. Дәүләт хезмәте күрсәтүнең мөмкинлек һәм сыйфат күрсәткечләре 

	Дәүләт хезмәте күрсәтүнең сыйфат күрсәткечләре булып тора:
- документларны кабул итү һәм карап тикшерү срокларын бозмау;
- дәүләт хезмәткәрләре тарафыннан Административ регламентны бозу очракларының (нигезле шикаятьләр) булу-булмавы (шикаятьләрнең дәүләт хезмәте күрсәтүдә катнашучы Министрлыкның вазыйфаи затларның гомуми санына карата нисбәте). 
Дәүләт хезмәте күрсәтүнең мөмкинлек күрсәткечләре булып тора:
- Министрлыкның җәмәгать транспорт йөри торган зонада урнашкан булуы;
-белгечләрнең тиешле санда булуы, шулай ук мөрәҗәгать итүчеләрдән документлар кабул итеп алу өчен бүлмәләрнең тиешле санда булуы;
-мәгълүмати стендларда, Интернет челтәрендә, Минитсрлыкның рәсми сайтында, дәүләт һәм муниципаль хезмәтләр күрсәтүнең бердәм порталында дәүләт хезмәте күрсәтү ысуллары, тәртибе, ысулалры турында тулы мәгълүматның булуы.		
2.16. Электрон формада дәүләт хезмәте күрсәтү үзенчәлекләре.	Дәүләт хезмәте электрон рәвештә күрсәтелми.		

3. Административ процедуралар (гамәлләр) составы, аларны башкару эзлеклелеге һәм сроклары, аларны башкару тәртибенә карата таләпләр, шул исәптән электрон рәвештә административ процедураларны (гамәлләр) башкару үзенчәлекләре
3.1.Дәүләт хезмәте күрсәтүдә гамәлләр эзлеклелегенең тасвирламасы. 
3.1.1. Дәүләт хезмәте күрсәтү түбәндәге процедураларны үз эченә ала: 
1) мөрәҗәгать итүчегә консультация бирү;
2) гаризаны кабул итү һәм теркәү;
3) дәүләт хезмәте күрсәтүдә катнашучы органнарга ведомствоара запрослар булдыру һәм җибәрү;
4) Министрлык карарын яки дәүләт хезмәте күрсәтүдән баш тарту турында уведомление (алга таба – баш тарту турында уведомление) әзерләү һәм кабул итү, Килешү әзерләү;
5) Килешүне имзалау һәм теркәү;
6) Мөрәҗәгать итүчегә дәүләт хезмәте күрсәтүнең нәтиҗәсен бирү.
3.1.2. Дәүләт хезмәте күрсәтү буенча гамәлләрнең эзлеклелегенең блок-схемасы № 4 кушымтада китерелә.
3.2. Мөрәҗәгать итүчегә консультацияләр бирү 
Мөрәҗәгать итүче Бүлеккә шәхсән, телефон аша һәм (яки) электрон почта аша дәүләт хезмәте алу тәртибе турында мөрәҗәгать итүгә хокуклы. 
Бүлек белгече мөрәҗәгать итүчегә консультация бирә, шул исәптән тапшырыла торган документларның составы, формасы буенча һәм дәүләт хезмәте алу өчен кирәкле башка мәсьәләләр буенча. 
Бу Регламентның 2.5 пунктында күрсәтелгән, алдан сканирлап куелган документларны, тапшырыла торган документларның составы, формасы буенча консультация алу өчен, Бүлеккә электрон почта аша җибәрергә мөмкин. 
Бу пунктта билгеләнелә торган процедуралар мөрәҗәгать итүче мөрәҗәгать иткән көнне хәл ителә, электрон почта аша тапшырылган документларны анализлау – документларны җибәргән көнне кертеп, өч көн эчендә. 
Процедуралар нәтиҗәсе: тапшырыла торган документларның составы, формасы һәм эчтәлеге буенча консультацияләр бирү. 
3.3. Гаризаны кабул итү һәм теркәү 
3.3.1.Мөрәҗәгать итүче (аның вәкиле) Бүлеккә бу Регламентның 2.5 пунктында күрсәтелгән документлар белән гариза тапшыра (җибәрә) яки әлеге документларны почта аша җибәрә. 
3.3.2. Гариза һәм аңа кушып бирелә торган документлар Бүлеккә турыдан-туры тапшырылган очракта, Бүлек белгече: 
гариза һәм документларны кабул итә;
мөрәҗәгать итүченең шәхесен билгели, шул исәптән шәхесен раслаучы документын тикшерә;
вәкилнең шәхесен билгели, мөрәҗәгать итүче вәкиленең мөрәҗәгать итүче исеменнән эш йөртүгә вәкаләтләрен (ышанычнамә) тикшерә;
документларның бу Регламентның 2.5 пунктында күрсәтелгән исемлеккә туры килүен һәм түбәндәгеләрне тикшерә:
– документларның расланган, мөһер сугылган, закон нигезендә билгеләнгән вазыйфаи затлар тарафыннан имзаланган булуын;
– документларның аңлаешлы итеп язылганлыгын, юридик затлар атамаларының кыскартуларсыз, аларның урнашу урыннарын күрсәтеп китерелүен;
– документларда төзәтүләр, сызу-бозуларның, аңлатып бирелмәгән төзәтмәләрнең булу-булмавын;
– документларның карандаш белән тутырылу-тутырылмавын;
– документларга эчтәлекләренә зыян китерердәй җитди зыян килү-килмәвен.
Мөрәҗәгать итүче документларның расланылмаган күчермәләрен тапшырган очракта Бүлек белгече, төп нөсхәләре булганда, аларны чагыштыра һәм документлар күчермәләрен имзасы белән раслый.
Мөрәҗәгать итүче документларны тулысынча тапшырмаганда, шулай ук документларның кайберләрендә техник хаталар булганда яисә алар югарыда күрсәтеп үтелгән таләпләргә җавап бирерлек итеп рәсмиләштерелмәгәндә, Бүлек белгече дәүләт хезмәтен күрсәтүгә каршылыкларның булуы турында мөрәҗәгать итүчегә җиткерә, мөрәҗәгать итүчегә тапшырылган документларда ачыкланган җитешсезлекләрне аңлата һәм, ачыкланган җитешсезлекләрне юкка чыгару буенча чаралар күрү максатыннан чыгып, аларны кире кайтара. 
Бүлек белгече тапшырылган документларны тикшергәннән соң: 
мөрәҗәгать итүчеләрне учетка кую кенәгәсенә документларны кабул итү яки аларны кабул итүдән баш тарту турында язып куя (язуның тәртип номеры, кабул итү датасы һәм вакыты, минутына кадәр төгәллек белән, документларның гомуми саны, мөрәҗәгать итүче турында мәгълүматлар, мөрәҗәгать итүченең мөрәҗәгать итү максаты, документларны кабул итүдән баш тартуга сәбәп, үзенең фамилиясе һәм инициаллары күрсәтелә);
гаризага кушып бирелә торган документларның исемлеген рәсмиләштерә, аларда шулай ук күрсәтелә: 
– документларны кабул иткән һәм мөрәҗәгать итүчеләрне учетка кую кенәгәсенә тиешенчә язып куйган белгечнең фамилиясе һәм инициаллары күрсәтелә, шулай ук имзасы; 
– мөрәҗәгать итүченең фамилиясе һәм инициаллары, шулай ук имзасы; 
мөрәҗәгать итүчегә гаризага кушып бирелгән документларның исемлегенең беренче нөсхәсен тапшыра;
гаризаны, кабул итеп алынган документлар һәм гаризага кушып бирелгән документлар исемлегенең икенче нөсхәсе белән бергә Министрлыкның делопроизводство һәм контрольлек бүлегенә (алга таба – делопроизводство бүлеге) теркәүгә җибәрә. 
Процедура нәтиҗәсе: гаризаны һәм документларны тикшереп, делопроизводство бүлегенә җибәрү яки документларны кабул итүдән баш тарту.
3.3.3. Делопроизводство бүлеге белгече, гариза һәм аңа кушып бирелә торган документлар Бүлеккә турыдан-туры тапшырылганда, шулай ук почта аша тапшырылганда, кабул итеп алынган гаризаны һәм документларны терки, аларга керү номеры суга һәм аларны Бүлеккә карап тикшерүгә җибәрә. 
Бу Регламентның 3.3.2-3.3.3 пунктларында билгеләнелә торган процедуралар мөрәҗәгать итүче гаризаны һәм аңа кушып бирелә торган документларны тапшырган көнне хәл ителә. 
Бу Регламентның 3.3.3 пунктында билгеләнелә торган процедура гариза һәм аңа кушып бирелә торган документлар почта аша тапшырылган көнне хәл ителә (бу Регламентның 2.5 пунктында күрсәтелгән гариза һәм документларны почта аша җибәргәндә).
Процедуралар нәтиҗәсе: гариза һәм аңа кушып бирелә торган документларны теркәп, Бүлеккә карап тикшерүгә җибәрү. 
3.4. Бүлек белгече ведомствоара электрон хезмәттәшлек системасы аша электрон формада запрослар җибәрә:
Федераль дәүләт теркәве, кадастр һәм картография хезмәтенең Татарстан Республикасындагы идарәсенә (алга таба – Росреестр РТ) – аерым затның күчемсез милек объектларына хокуклары турында ЕГРПдан өземтә тапшыру хакында;
Росреестр РТга – күчемсез милеккә хокукларның күчүе турында ЕГРПдан өземтә тапшыру хакында;
“Федераль дәүләт теркәве, кадастр һәм картография хезмәтенең Федераль кадастр палатасы” федераль дәүләт бюджет учреждениесенең Татарстан Республикасындагы филиалына (алга таба – ФБУ ЗКП РТ) – торакның кадастр паспортын тапшыру турында.
Бу пунктта билгеләнелә торган процедуралар алдагы процедура төгәлләнгәннән соң җиде көн эчендә хәл ителә. 
Процедуралар нәтиҗәсе: мәгълүматлар тапшыру турында запрослар ясау. 
3.5. Бүлек белгече бу Регламентның 3.4 пункты нигезендә РТдан, Росреестр РТдан, ФБУ “ФКП РТ”дан соралган мәгълүматлар алынганнан соң бу Регламентның 2.9 пунктында күрсәтелгән дәүләт хезмәте күрсәтүдән баш тартуга нигезләрнең булу-булмавын тикшерә.
Баш тарту турында уведомление № 3 кушымта нигезендәге формада рәсмиләштерелә.
Бу пунктта билгеләнелә торган процедура алдагы процедура төгәлләнгәннән соң ун көн эчендә хәл ителә.
Процедура нәтиҗәсе: Бүлек белгече тарафыннан документларга экспертиза ясау. 
3.6. Бүлек белгече кабул итеп алынган документларга экспертиза ясаганнан соң:
Министрлык карары проектын һәм Килешү проектларын яки мөрәҗәгать итүчедән алынган документлар нигезендә торакны гражданнар милкенә тапшырып булмау сәбәпләрен һәм ачыкланган кимчелекләрне юкка чыгару буенча тәкъдимнәрен күрсәтеп, баш тарту турында уведомление проектын әзерли;
Министрлык карары проектын һәм Килешү проектын яки баш тарту турында уведомление проектын Бүлек начальнигына килештерүгә җибәрә.
Бу пунктта билгеләнелә торган процедура алдагы процедура төгәлләнгәннән соң тугыз көн эчендә хәл ителә.
Процедуралар нәтиҗәсе: Министрлык карары проектын һәм Килешү проектын яки баш тарту турында уведомление проектын Бүлек начальнигына килештерүгә җибәрү. 
3.7. Бүлек белгече Министрлык карары проектын һәм Килешү проектын яки баш тарту турында уведомление проектын карап тикшерә, килештерә һәм проектларны Милек идарәсе (алга таба – Идарә) начальнигына килештерүгә җибәрә.
Бу пунктта билгеләнелә торган процедура алдагы процедура төгәлләнгәннән соң ике көн эчендә хәл ителә. 
Процедура нәтиҗәсе: Министрлык карары проектын һәм Килешү проектын яки баш тарту турында уведомление проектын Бүлек начальнигы тарафыннан килештереп Идарә начальнигына җибәрү.
3.8. Идарә начальнигы Министрлык карары проектын һәм Килешү проектын яки баш тарту турында уведомление проектын карап тикшерә, килештерә һәм Бүлек белгеченә җибәрә.
Бу пунктта билгеләнелә торган процедура алдагы процедура төгәлләнгәннән соң ике көн эчендә хәл ителә.
Процедура нәтиҗәсе: Министрлык карары проектын һәм Килешү проектын яки баш тарту турында уведомление проектын Идарә начальнигы тарафыннан килештерү. 
3.9. Бүлек белгече Министрлыкның килештерелгән карары проектын яки баш тарту турында уведомление проектын хокук идарәсенә хокукый экспертизага җибәрә.
Бу пунктта билгеләнелә торган процедура Идарә начальнигы тарафыннан Министрлык карары проекты яки баш тарту турында уведомление проекты килештерелгән көнне хәл ителә.
Процедура нәтиҗәсе: Министрлык карары проектын яки баш тарту турында уведомление проектын хокукый экспертизага җибәрү.
3.10. Хокук идарәсе белгече Министрлык карары проектына яки баш тарту турында уведомление проектына хокукый экспертиза ясый һәм хокук идарәсе начальнигына килештерүгә җибәрә. 
Бу пунктта билгеләнелә торган процедура алдагы процедура төгәлләнгән соң ун көн эчендә хәл ителә.
Процедура нәтиҗәсе: Министрлык карары проектына яки Министрлыкның килештерелгән карары проектына яисә баш тарту турында килештерелгән уведомлениегә хокук идарәсе бәяләмәсе. 
3.11. Хокук идарәсе начальнигы бәяләмәне яки Министрлык карары проектын яисә баш тарту турында уведомление проектын килештерә Бүлек белгеченә җибәрә. 
Бу пунктта билгеләнелә торган процедура алдагы процедура төгәлләнгәннән соң биш көн эчендә хәл ителә. 
Процедура нәтиҗәсе: хокук идарәсе бәяләмәсе яки килештерелгән Министрлык карары проекты яисә килештерелгән баш тарту турында уведомление проекты. 
3.12. Бүлек белгече Министрлык карары проектын яки баш тарту турында уведомление проектын министрның беренче урынбасарына имза салуга җибәрә. 
Бу пунктта билгеләнелә торган процедура алдагы процедура төгәлләнгәннән соң ике көн эчендә хәл ителә.
Процедура нәтиҗәсе: Министрлык карары проектын министрның беренче урынбасарына килештерүгә җибәрү яки баш тарту турында уведомление проектын имза салуга җибәрү. 
3.13. Министрның беренче урынбасары Министрлык карары проектын килештерә һәм министрга имза салуга җибәрә яки баш тарту турында уведомление проектына имза салып, Делопроизводство бүлегенә теркәүгә җибәрә. 
Бу пунктта билгеләнелә торган процедура алдагы процедура төгәлләнгәннән соң ике көн эчендә хәл ителә.
Процедура нәтиҗәсе: килештерелгән Министрлык карары проектын министрга имза салуга җибәрү яки имзаланган баш тарту турында уведомление проектын Делопроизводство бүлегенә теркәүгә җибәрү. 
3.14. Министр Министрлык карары проектын имзалый һәм Делопроизводство бүлегенә җибәрә
 Бу пунктта билгеләнелә торган процедура алдагы процедура төгәлләнгәннән соң ике көн эчендә хәл ителә. 
Процедура нәтиҗәсе: Министр тарафыннан имзаланган Министрлык карарын Делопроизводство бүлегенә теркәүгә җибәрү. 
3.15. Делопроизводство бүлеге белгече Министрлык карарын терки һәм, мөрәҗәгать итүчегә тапшыру өчен Бүлек белгеченә тапшыра яисә баш тарту турында уведомлениене теркәп, почта аша мөрәҗәгать итүчегә җибәрә.
Бу пунктта билгеләнелә торган процедура алдагы процедура төгәлләнгәннән соң бер көн эчендә хәл ителә.
Процедура нәтиҗәсе: Министрлык карарын теркәп, мөрәҗәгать итүчегә тапшыру өчен Бүлек белгеченә тапшыру яки баш тарту турында уведомление теркәп мөрәҗәгать итүчегә җибәрә. 
3.16. Министрлык карары кабул ителгәндә, Бүлек белгече министрның беренче урынбасарына имзалау өчен Килешү җибәрелә.
Бу пунктта билгеләнелә торган процедура алдагы процедура төгәлләнгәннән соң ике көн эчендә хәл ителә.
Процедура нәтиҗәсе: торакны гражданнар милкенә тапшыруга килешүне министрның беренче урынбасарына имза салуга җибәрә.
3.17. Министрның беренче урынбасары килешүне имзалый һәм Бүлек белгеченә теркәүгә җибәрә.
Бу пунктта билгеләнелә торган процедура алдагы процедура төгәлләнгәннән соң ике көн эчендә хәл ителә.
Процедура нәтиҗәсе: Килешүне имзалап, Бүлек белгеченә теркәүгә җибәрә. 
3.18. Бүлек белгече килешүне терки һәм дәүләт хезмәте күрсәтү нәтиҗәсен бирү датасы һәм вакыты турында мөрәҗәгать итүчегә хәбәр җиткерә. 
Бу пунктта билгеләнелә торган процедура алдагы процедура төгәлләнгәннән соң өч көн эчендә хәл ителә.
Процедура нәтиҗәсе: Килешүне теркәү һәм мөрәҗәгать итүчегә дәүләт хезмәте күрсәтү нәтиҗәсен бирү турында хәбәр җиткерә.
3.19. Мөрәҗәгать итүче билгеләнгән вакытта Министрлык карарын һәм килешүне алу өчен Министрлыкка килә.
Бүлек белгече әлеге процедураны үтәгәндә мөрәҗәгать итүчегә Килешүне Росреестр РТда дәүләт теркәвенә алу зарурилыгы турында хәбәр итә. 
Бу пунктта билгеләнелә торган процедура мөрәҗәгать итүче килгән көнне хәл ителә.
Процедура нәтиҗәсе: мөрәҗәгать итүче Министрлык карарын һәм Килешү тапшыру. 

4. Дәүләт хезмәте күрсәтүгә контрольлек итү тәртибе һәм формалары
4.1. Дәүләт хезмәте күрсәтүнең тулылыгы һәм сыйфатына контрольлек итү үз эченә ала: мөрәҗәгать итүченең хокукларын бозуларны ачыклау һәм аларның аянычлы нәтиҗәләрен юкка чыгару, шикаятьләрне карап тикшерү, тикшерүләр үткәрү (шул исәптән, урынга чыгып), мөрәҗәгать итүчеләрнең мөрәҗәгатенә җаваплар әзерләү, Министрлыкның дәүләт хезмәте күрсәтүне тәэмин итүче затларының карарларына (карар кылмау) карарлар әзерләү.
Административ процедуралар үтәлешенә контрольлек итү формалары булып тора: 
– дәүләт хезмәте күрсәтү буенча документлар проектларына экспертиза ясау. Проектларга виза салу экспертиза нәтиҗәсе булып тора;
– билгеләнгән тәртиптә контрольлек тикшерүләре үткәрү; 
– билгеләнгән тәртиптә делопроизводствоны алып баруга тикшерүләр үткәрү.
Тикшерүләр планлы (Министрлыкның яртыеллык яки еллык эш планнары нигезендә хәл ителә) һәм планнан тыш булырга мөмкин. Тикшерү үткәрелгәндә дәүләт хезмәте күрсәтү белән бәйле барлык мәсьәләләр карап тикшерелергә (комплекслы тикшерүләр) яки мөрәҗәгать итүченең конкрет мөрәҗәгате карап тикшерелергә мөмкин. 
4.2. Дәүләт хезмәтен үтәү буенча административ процедураларда билгеләнгән гамәлләрнең эзлеклелеген үтәүгә агымдагы контрольлекне вазыйфаи регламенты нигезендә дәүләт хезмәте күрсәтү эшен оештыруга җаваплы министр урынбасары, Министрлыкның делопроизводство бүлеге белгечләре, шулай ук җыелма бүлек, мониторинг һәм мәгълүмати хезмәттәшлек белгечләре хәл итә.
4.3. Агымдагы контрольлекне хәл итүче вазыйфаи затлар исемлеге Министрлыкның структур подразделениеләре турында нигезләмәләрдә һәм вазыйфаи регламентларда билгеләнә. 
Үткәрелгән тикшерүләр нәтиҗәләре буенча мөрәҗәгать итүчеләрнең хокукларын бозулар ачыкланган очракта гаепле затлар Россия Федерациясе законы нигезендә җаваплылыкка тартыла.
4.4. Гражданнар, аларның берләшмәләре һәм оешмалары ягыннан Регламентның үтәлешенә контрольлек итү Министрлыкка мөрәҗәгатьләр җибәрү юлы белән, шулай ук Регламент барышындагы гамәлләргә (гамәл кылмау) һәм карарларга югарыгы дәүләт хакимияте органнарына шикаять белдерү юлы белән хәл ителә.
5. Министрлыкның, министрлыкның вазыйфаи затының яки дәүләт хезмәткәренең гамәлләренә (гамәл кылмау), шулай ук кабул иткән карарларына судка кадәр (судтан тыш) шикаять белдерү тәртибе 
5.1. Мөрәҗәгать итүчеләр Министрлык, Министрлыкның вазыйфаи заты яки дәүләт хезмәткәре гамәлләренә (гамәл кылмау) шикаять белдерүгә хокуклы. 
5.2. Шикаять язмача рәвештә кәгазьдә, шулай ук электрон рәвештә Министрлыкка тапшырыла. 
Министр кабул иткән карарларга шикаятьләр Татарстан Республикасы Министрлар Кабинетына тапшырыла. 
Шикаять МФЦ аша, “Интернет-мәгълүмат-телекоммуникация челтәрендәге Министрлыкның рәсми сайты, Дәүләт һәм муниципаль хезмәтләр (вазыйфалар) күрсәтүнең бердәм порталы яисә Татарстан Республикасы Дәүләт һәм муниципаль хезмәтләр күрсәтү порталы аша җибәрелергә, шулай ук мөрәҗәгать итүчене шәхсән кабул итү барышында кабул ителергә мөмкин. 
5.4. Мөрәҗәгать итүче, шул исәптән, түбәндәге очракларда, шикаять белән мөрәҗәгать итә ала:
1) дәүләт хезмәте күрсәтү турында мөрәҗәгать итүченең запросын теркәү срогы бозылганда;
2) дәүләт хезмәте күрсәтү срогы бозылганда; 
3) мөрәҗәгать итүчедән дәүләт хезмәте күрсәтү өчен Россия Федерациясенең норматив-хокукый актларында, Россия Федерациясе субъектларының норматив-хокукый актларында күздә тотылмаган документлар таләп ителгәндә;
4) дәүләт хезмәте күрсәтү өчен Россия Федерациясе норматив-хокукый актларында, Россия Федерациясе субъектларының норматив-хокукый актларында күздә тотылган документларны мөрәҗәгать итүчедән кабул итеп алудан баш тартканда;
5) дәүләт хезмәте күрсәтүдән баш тартканда, баш тартуга нигезләр федераль законнар һәм алар нигезендә кабул ителгән Россия Федерациясе башка норматив-хокукый актлары, Россия Федерациясе субъектларының норматив-хокукый актлары нигезендә күздә тотылмаганда;
6) дәүләт яки муниципаль хезмәт күрсәтү өчен мөрәҗәгать итүчедән Россия Федерациясе норматив-хокукый актларында, Россия Федерациясе субъектларының норматив-хокукый актларында күздә тотылмаган түләү таләп иткәндә.
7) Министрлык, Министрлыкның вазыйфаи заты дәүләт хезмәте күрсәтү нәтиҗәсендә бирелгән документлардагы хаталарны төзәтүдән баш тартканда яисә мондый төзәтүләрнең билгеләнгән срогын бозганда.
5.5. Шикаять түбәндәге мәгълүматлардан торырга тиеш:
1) Министрлыкның, аның вазыйфаи затының яки дәүләт хезмәткәренең исеме, шикаять белдерелгән гамәлләре һәм карарлары (гамәл кылмау);
2) мөрәҗәгать итүченең фамилиясе, исеме, атасының исеме (булганда), яшәү урыны турында мәгълүматлар, шулай ук элемтәгә керү өчен телефон номеры (номерлар), мөрәҗәгать итүчегә җавап җибәрелергә тиешле электрон почта адресы (адреслар) (булганда) һәм почта адресы; 
3) Министрлыкның, аның вазыйфаи затының яки дәүләт хезмәткәренең шикаять белдерелә торган карарлары һәм гамәлләре (гамәл кылмау) турында мәгълүматлар; 
4) мөрәҗәгать итүченең Министрлыкның, аның вазыйфаи затының яки дәүләт хезмәткәренең карары яки гамәле (гамәл кылмау) белән килешмәвен нигезләгән дәлилләре. Мөрәҗәгать итүче үзенең дәлилләрен раслаган документлар (булганда) яки аларның күчермәләрен тапшырырга мөмкин. 
5.6. Министрлыкка алынган шикаять шикаятьләрне карап тикшерүгә вәкаләтле вазыйфаи зат тарафыннан, шикаятьне теркәүгә алганнан соң унбиш эш көне эчендә, ә Министрлык, аның вазыйфаи затының мөрәҗәгать итүчедән документларны кабул итүдән яки хаталарны төзәтүдән баш тартканда яисә мондый төзәтүләрнең билгеләнгән срогын бозуга шикаять белдерелгәндә – шикаятьне теркәүгә алганнан соң биш эш көне эчендә карап тикшерелергә тиеш. 
5.7. Министрлык шикаятьне карап тикшерү нәтиҗәләре буенча түбәндәге карарларның берсен кабул итә:
1) шикаятьне канәгатьләндерә, шул исәптән Министрлык тарафыннан кабул ителгән карарны юкка чыгару, дәүләт хезмәте күрсәтү нәтиҗәсендә бирелгән документларда дәүләт хезмәте күрсәтүче орган тарафыннан җибәрелгән хаталарны һәм ялгышлыкларны төзәтү, мөрәҗәгать итүчегә Россия Федерациясе норматив-хокукый актлары, Россия Федерациясе субъектларының норматив-хокукый актлары нигезендә түләтелергә тиеш булмаган акча средстволарын кире кайтару рәвешендә, шулай ук башкача; 
2) шикаятьне канәгатьләндерүдән баш тарта. 
5.8. Мөрәҗәгать итүчегә язмача һәм, үз теләгенә карап, электрон рәвештә, бу Регламентның 5.7 пунктында күрсәтелгән карар кабул итү көненнән соң килүче көннән дә соңга калмыйча, шикаятьне карап тикшерү нәтиҗәләре турында нигезле җавап җибәрелә. 
5.9. Шикаятьләрне Татарстан Республикасы Министрлар Кабинетында карап тикшерү Татарстан Республикасы Министрлар Кабинеты билгеләгән тәртиптә хәл ителә.

P.S. Административ регламентка кушымталар Министрлыкның “Интернет” челтәрендәге рәсми сайтында (http://mzio.tatarstan.ru) урнаштырылган.